Ordet «hybrid» betyr «krysning» eller «blanding» og har etter hvert blitt en fellesbetegnelse på alle biler som drives av mer enn én kraftkilde, for eksempel diesel, bensin eller gass i kombinasjon med noe annet – i dag oftest elektrisitet. Under paraplyen «hybrider» finner du også mer spesifikke varianter, som milde hybrider og ladbare hybrider.    Milde hybrider er utstyrt med et lite batteri som genererer elektrisitet via generatoren under for eksempel nedbremsing. Milde hybrider er ikke ladbare biler, siden de ikke kan lades eksternt via strømnettet.    Ladbare hybrider er som regel utstyrt med en bensin- eller dieselmotor og et mye større batteri enn milde hybrider. Ladbare hybrider kan også kjøre betydelig lenger på strøm alene. De har vanligvis en kjøremodus der de, i likhet med milde hybrider, kan bruke batteriet som en aktiv støtte for drivstoffmotoren og gjenvinne energi for mer økonomisk kjøring.